HELLÓ, HOLNAP!
TRANZISZTOR
Ó, nem, kedves hallgatónk,
mellélőtt, mint kancsal kisfiú a céllövöldében.
Nem elég, hogy a kölyök akkora tehetség, amihez fogható 1000 évente születik,
a szíve is helyén van.
És megeszem a zónázó elkapónk zokniját, ha ma este nem dönti el a meccset.
Bizony, Vistaville.
Fastball Franket hallják a WYBS rádió jetballműsorában.
Mutassa meg a nejének, ki a májer,
jöjjön el Marvinhoz, Vistaville légpárnásautó-királyához...
Hű, Joe, pöpec az öltönyöd! Csak nem mész valahová?
Felvettek próbaidőre egy másik melóba. Remek lehetőségnek tűnik.
Ígérem, nem hanyagolom el ezt a munkámat.
Értem. Hát, a te életed, a te dolgod.
Ügynök leszek.
Nagy váltás, de így, hogy anya kórházban van, a számlák...
Ügynök, mi?
Valahogy nem tűntél pénzsóvár, simlis típusnak.
De hajrá, nagymenő, keress egy kis pénzt!
És ha ma estére nem leszel milliomos,
jön egy újabb szállítmány, amit kipakolhatsz.
Aha. Hát, köszönöm, Mr. Hartoonian. Tudtam, hogy megérti.
Semmi ok az aggodalomra. Pont.
Idefent minden nap egyforma, a hangulat kiváló. Pont.
A kisebb csúszások a holdbéli projektek természetes velejárói. Pont.
Biztosítjuk a megfelelő fedezetet az esetleges visszatérítésekre,
de bízunk abban, hogy az ügyfeleket
a holnap záloga, és nem a jelen csúszása érdekli.
Tisztelettel, új sor, Stanley Jenkins, vessző, Napos oldal-központ, Hold. Pont.
’Reggelt, főnök! Jöhet a borotva és az arcszesz?
Az istenfáját!
Kösz, ma nem!
Minden ügyfélmenedzsernek, új sor. Azonnali cselekvést igényel.
Ó! Általában én vagyok az első.
Ó! Közmondásos kényszerpontosság. Nézd, ahogy falja a tojást!
Egy született senki, akiből sosem lesz valaki.
Üdv! Nagy nap ez a mai neked...
Jerry?
Joey. És már találkoztunk, ugyebár.
Szólíts csak Mr. Nickelsnek, ő pedig Mr. Porter!
Fiam, mikor kötöttél utoljára üzletet?
Eddig még soha. Szatócsoknál dolgoztam.
Kiskereskedelem, mi? Hú!
Rémesen sokat pislogsz beszéd közben.
Ezen tényleg változtatni kellene.
Egyesek szerint azt a benyomást kelti, hogy valami perverz vagy.
Ez a tipp ingyen volt.
Az én tanácsom az volna,
hogy mindig az ügyfél a legfontosabb.
Nem szabad rájuk erőltetni semmit, de a nemleges választ se fogadd el!
Mert bárhogyan is nézzük, a legfontosabb mindig a Napos oldal.
- Aha? - Aha.
Micsoda reggel a mai! Igaz, Shirl?
Ez neked jött.
Ezt a holdi üzenetet hallgasd!
Jenkins szerint a következő negyedévig nem lesz bővítés.
A kápé azoknak van, akik ki akarnak szállni.
A francba! Mi adjuk a szavunkat a kuncsaftoknak.
És a saját vezetőségünk cáfol ránk.
Egész nap kellemetlen telefonokat fogok bonyolítani.
Tőled a gyökérkezelés is kellemesnek hat.
Mondok még valamit: a tippek gagyik.
Vagy húzzunk el Vistaville-ből, vagy bővítsük a kört!
- Arra gondoltam... - Elég már ebből a bővítéses izéből!
Így sem bírjuk a melót. És, mint tudod, egy jó kereskedő...
Megteremti a saját piacát.
Azaz inkább én teremtem meg, de oké.
Láttam már rosszabbakat. Ó, itt van egy. A kölyök kap egy esélyt.
Elpocsékolsz egy jó tippet valakire, akit alig ismersz?
Mindketten tudjuk, hogy nem jön össze neki.
Nahát! Remek lesz bebizonyítani, mekkorát tévedsz.
Néha, Jack, mintha a falnak beszélnék.
A világ tele van falakkal, Shirl.
Ezt láttad már?
Jack, Sal vagyok Silver Creekből.
Ő a nagylányom, Nina,
ő pedig Vinny, a kis gézengúz.
Nagy bajkeverő, mint a nagyfater. Alig várom már, hogy feljussunk a Holdra!
Maguknak köszönhetően ismét együtt a család.
És ezért örökké hálás leszek, Jack. Vigyázzon magára!
Cuki kölyök.
Őket látva a visszatérítések
és a kör bővítése butaságnak tűnik.
Ismét apa lehet. És ezt mi hoztuk össze.
Van ennél jobb érzés?
’Reggelt, főnök!
- Alig várom már a mai napot! - Új öltöny?
- Jól mutat. - Aha. Jó reggelt, emberek!
Ó, de jó ezt a triót együtt látni!
Van itt pár tipp.
Én ma Joe-val megyek, hátha tanulok pár új fogást.
Jó poén, Mr. Billings!
Már elnézést,
de ezek valódi tippek,
vagy lehangoló tartalmuk miatt visszadobott gyászjelentések?
- Csak nem betojt valaki? - Nem kell félni, Joey!
Ne feledd: a mai napodhoz képest csak jobb leszel!
Ó, nem fél ő semmitől. Csak...
Ő...
Jaj, ne már, ez... semmi gáz.
- Kijön ez, csak dörzsölni kell. - Ne, hagyd! Ne törődj vele, kölyök!
Reggelente sokkal gázabb vagyok.
És van egy tartalékban, ami pont illik az öltönyödhöz.
Hagyjuk magukra a srácokat, hadd háborogjanak!
- Kösz. - Csak a rend kedvéért: nem háborgok!
Fogd már be, Herb!
Tessék. Elspájzoltam egy jó tippet nektek.
Ed, ezzel kimászhatsz a gödörből.
Isten áldja a kezedet, Shirl!
Olyan vagy, mint az a nagy kutya a hóban, a nyaka körül piáshordóval.
Na ja. Hátha Jack is rádöbben végre, hogy nem óvodát üzemeltetünk.
Örömmel venné. Na, menjünk!
Legyen csodálatos napja!
Megnézted a...
Köszönöm a nyakkendőt, Mr. Billings.
Öt dollár, ha tovább magázol.
Rendben. Oké, Jack.
Ja, a nyakkendő a fateromé volt. Jól áll.
Na, mehet a mély víz?
Aha, persze. De nem mutatod meg, hogy megy ez?
Hogy kétszer annyira ideges legyél?
Nem, nem azért. Mert hát, elolvastam én mindent, amit adtál,
de nem igazán... szóval, nem nagyon...
Menni fog ez, kölyök.
Oké? Egy csajt randira hívni kétszer olyan nehéz.
- Abban senki nem mehet biztosra. - Ebben van valami.
Vegyük akkor azt, amikor először vezettél!
Hát, nincs jogsim.
Joe, mi a fenét kezdtél eddig magaddal?
Jó, akkor... Figyelj!
Olyan, mint kint a pályán, a lelátókon a közönség,
te meg ütsz egy nyerőt...
Leginkább csak nézem a meccseket.
Van a városban egy csapat, a Volts. Nem az elit ligában szerepel.
Várjunk csak! Nem mondod!
Hogy érted?
Eszembe sem jutott, hogy rajongó volnál.
Hát pedig óriási fan vagyok.
Nahát, én meg kerítettem magunknak jegyet a mai meccsre.
Öö, az első sorba, a hazai bázis mögé.
Ma estére?
Az elődöntő második meccse.
Higgins lesz a dobó.
Bizony ám!
Később akartam elújságolni, egyfajta jutalomként a nap végén.
- Kibújt a szög a zsákból. - Aha.
Hű, Jack! Nem tudom, hogy rászolgálok-e,
de ígérem, hogy ki fogom érdemelni.
Remek.
Na, eleget finomkodtunk, ideje igazi ügynököt faragni belőled!
Rendben. Oké. Kezdhetjük!
Mit parancsolnak?
Üdv! Joey Shorter vagyok.
A Napos oldal cégtől.
És, hát, hölgyem,
sokan nincsenek tisztában
azokkal a lehetőségekkel, melyek mindenki számára elérhetők,
mármint azt illetően, hogy milyen új életvitelt engedhetnének meg maguknak.
Nos, látom, hogy ez a kis angyal eléggé lefoglalja. Jöjjünk vissza később?
- Persze, hogyne! - Remek, köszönöm.
További szép napot, uraim!
Önnek is, hölgyem! Csodás a... gyönyörű a családja.
Ez rosszabb volt, mint sejtettem.
Figyu...
Nagy támogatója vagyok az önostorozásnak,
de ennél jobb első próbálkozást nemigen láttam még.
Marv, bébi! Ezt látnod kell neked is!
Mutassuk meg Mr. Nyaligépnek,
mire megy két igazi férfi egy jó tippel!
Nem kell a lelkesítő beszéd, én mindig a csúcson pörgök.
Tökéletes az időzítés. Mikor indulhatnánk a Holdra?
Egy nő, aki tudja, mit akar. A világ legritkább, de legjobb teremtései.
Nézze csak azt a pezsgőfürdőt!
Képzelje csak el magát valami divatos úszóneműben...
Mi olyan sürgős?
Kik ezek a nyikhajok?
Bébi, eszed elmegy menten!
Állandóan emlegeted, hogy lelépünk valahová,
valami szép helyre, ahol kettesben lehetünk.
Na, megleltem a tökéletes helyet hozzá.
Értem én, Mr. Mayburn. De a fontos döntéseknél jómagam
mindig a nejemre hagyatkozom.
Megemlíteném, hogy van időmegosztásos konstrukciónk is
az alkalmi kalandokra. Nem kell lekötnie magát,
- lelép, jól érzi magát, visszajön. - Értem.
Azt hittem, hollywoodi sztárgázsi kell az ilyesmihez.
Marv, én nem kalandozom alkalmilag. Csak te meg én. Erről volt szó.
Pontosan! Egy otthon, ami örökké csak a maguké.
De néha egy igazi férfinak szüksége lehet megfizethető és diszkrét lehetőségekre is.
- Hány éves is vagy te? - Ezt nem méltatom válasszal.
Akkor mi lenne, ha befognád, mert vakon vagy, mint egy denevér?
Mi nyomja a begyét, uram?
Semmi, hölgyem. Minden tökéletesen...
Minden a lehető legnagyobb rendben van. Tök természetes.
- Nézze, uram, a szerelem sokszínű dolog! - Takarodj a házamból, te görény!
- Megkérhetem... - Húzzon innen!
- Oké. - Most!
Szóval általában ebédidőben
azokról a dolgokról esik szó, amik jól mennek.
Már ami engem illet.
Egy ajtón sem jutottam be.
Doktor úr, a fiatalembernek zártajtók-szindrómája van! Halálos, igaz?
Jack nagyon rendes volt velem. Nem akarok csalódást okozni neki.
Azt teszed.
Nincs annál rosszabb, mint nem bejutni.
Mondja a nyáladzó óriás bébi, aki most cseszett el egy tuti üzletet.
Én még nem adtam fel, Ed.
Kölyök, emlékszel még a kéróra, amit eladtam neked?
Azok a remek dolgok, amiket akkor mondtam, most jól jöhetnek.
Hát, nagyon tájékozott voltál.
És...
igazából Jack beszéde hatott rám.
Buck Manzell bejelentkezése sem ártott.
Hiszékenység, Joe a neved!
Hogy én?
Te elhitted, hogy egy olyan élő legenda, mint Mr. Manzell
hetente kétszer felhív minket a luxuskérójából?
Előre felvették az egészet.
Ez Jack egyik trükkje, amivel oldja a feszkót.
Ezt hívják értékesítésnek.
Bocs, hogy nem a húsvéti nyuszi közölte veled.
Jól van na!
Nos, üljetek csak tovább, és pletyizzetek, mint nyanyák a bingóteremben,
de én megyek, és eladok pár házat!
Keményen dolgozik, mi?
Ahogy mindenki.
Gyorsan bekapom a kaját, és megyek is. Neked is ezt javaslom.
Hogy nézel ki?
Baszki!
Ötöt a hazai bázis mögé. Ár nem számít.
Mit is ünneplünk?
Meccsre megyünk, Shirl.
Hot dog, boldog családok, a frissen nyírt fű illata.
Ha ez neked nem jön be, valami bajod van.
És vegyél a srácoknak popcornt is! Magadnak is!
- Költségben írjam le? - Dehogyis. Én fizetem.
Beszéltem a kuncsaftokkal a csúszásról. Hatan mondták vissza 48-ból.
Mitchellék a gyerek születése előtt akarnak felmenni. Hívom még őket.
Pearlmanék kifogásolják, hogy a Holdon nincs csontkovács.
Az alacsony gravitáció jó a gerincnek.
Jack, igyekszem a kedvükre tenni.
Ha rossz hírrel nyitok, máris kismillió új problémával állnak elő.
Hiszen ez jó jel, Shirl!
Azért mondják el nekünk a bajaikat, mert bíznak bennünk, hogy megoldjuk őket.
A kölyköt hány helyre engedték be?
Majd be fogják. Majd mesélek a meccsen.
- És ha nem? - Gondolni sem akarok rá.
Ezért kell nekem gondolnom rá.
Ha nem jut be egy ajtón sem, elköszönünk tőle. Mit szólsz?
Így te is koncentrálhatsz az értékesítésre.
Kőkemény vagy, Shirl.
Benne vagyok.
- Habozás nélkül kiteszem a szűrét. - A szavadat adod rá?
Ha kell, világgá is kürtölöm.
Nem menthetsz meg mindenkit, Jack!
Hozhatja Fifikét is.
Kirúgnak 20 év meló után, a tököm kivan,
maguk meg ezzel a parasztvakítással csapnának le a maradék pénzemre?
Egy ilyen keményen dolgozó férfi
- kiérdemelte a gondtalan pihenést. - Kösz, de nem érdekel.
Ne nekem higgyen, hanem a számoknak!
Mondja, a ház a magáé?
Hány beszari pöcs ügynök kell ahhoz,
hogy egy egész városnyi rendes embert átverjenek?
Félreérti a helyzetet, uram. Én idevalósi vagyok...
Söpredék! Rohadt vérszopók mind!
- Sajnálom... - Söpredék?
Ezzel az ambícióval?
Remek tanács egy lángosképű, gyökér alkesz...
Ó, ön minden bizonnyal Mrs. Mayburn.
Én vagyok, de bármivel is házal, a férjemmel kell beszélnie.
Marvinnal.
Pontosan. További kellemes napot!
Elnézést, hölgyem, de...
biztos abban,
hogy ennél boldogabb már nem is lehetne az otthona?
Hogy mondja?
Első kézből tudom...
hogy egy szerető házasság titka az őszinteség.
Ha elmenne innen,
vagy újrakezdené az életét innen nagyon-nagyon messze,
tőlem verhetetlen ajánlatot kaphat.
Végeztünk, köszönöm.
Ismer ön egy Cindy nevű nőt?
Mert én itt találkoztam vele.
Korábban.
És meg kell mondjam, hogy egy ilyen nagyszerű nő, mint ön,
jobbat érdemel.
Maga könnyen beszél.
Még valami: a férje kapott volna az ajánlaton.
NAPOS OLDAL - KERTVÁROS A HOLDON
A FÖLDÖN HOL TALÁL EHHEZ FOGHATÓT?
Ez lehet a menekülőút, amiről mindig is álmodott.
Hát, tudod, sokat tanultam ma.
Holnap lesznek új címek, ugye?
Emlékszel a nagymamára,
aki azzal rázott le, hogy odaég a sütije? Na, ő kedvelt téged.
Aha, ja.
Tegyünk úgy, mintha én lennék ő! Elmondtad a mondanivalódat,
a süti illata száll ki a konyhából.
Odaég a sütemény, fiatalember! Te jössz.
Jó. Nos, hölgyem,
ha egy percet kérhetnék még a drága idejéből...
Nem, nem, nem. Máris odaégnek. Most mondtam.
Szívesen megvárom idekint, míg...
Közben kukkolna az ablakon át? Abból nem kérek.
Higgye el nekem, nem is tudja,
- mi minden lehetséges a Holdon! - Hülyének néz?
- De én... - Sütiillat van, Joe!
Az unokáira nagyon értékes ingatlant
- hagyhat majd... - Jézusom!
Szagolj bele a levegőbe! Mit mondasz?
De jó illata van!
Hogy mondta, fiam? Nehezen hallok.
A süteménynek jó az illata!
Mi... Miféle... Csak nem csokis keksz?
Ó, dehogynem. Végre megkérdezte.
Jöjjön be, kóstolja meg,
és beszéljen rá az új életemre, amire annyira vágyom!
Mert a férjem meghalt, a gyerekek már nem hívnak,
és állandóan csak sütök valamit, amit nincs kivel megosztanom.
Szerinted tényleg ilyen szomorú?
És ha mi nem segítünk, ki fog?
Mi van, ha...
Mi van, ha nem is érzem az illatot?
Akkor ajánlom, hogy találd ki, milyen illata van!
Tegyünk még egy próbát, jó?
Juss be egy ajtón!
Oké. Oké.
Rendben.
Gyerünk, kölyök!
Hajrá, Joe!
Oldd meg!
Gyerünk, Joe!
Igen! Ez az!
Az én fiam, na!
Mi a fene, Eddie?
Ki elől bujkálsz?
Már szundítani sem lehet?
Szóval eddig tartott a tegnapi fogadalmad, hogy csak én kellek,
és a fogadásokkal leszámoltál?
Nem eddig tartott. De közbejött valami.
Mi a...
Shirley, ez meg mi?
Ó, ismeretlen terep, mi? Pénz, amit még nem szórtál el.
Ennyi lóvéval mászkálsz, és nekem nem is szólsz?
Korai az öröm, Ed. Visszatérítésre van. Csúsznak az átadások odafent.
Azt a szadista úristenit! Szórakozol velem?
Az egyszeri handlé így is fulladozik,
ezek meg beleszarnak a medencébe?
Jack kiviszi az újoncot a meccsre. Mi is mehetünk.
Nem mondod!
Shir... Várj már, Shirley!
Látomásom van! Állok a fogadóablaknál, a kezemben az a szütyő,
és számos, talán az összes, anyagi problémám megoldódik.
Csak kitalálunk valamit ahelyett,
hogy még többet buksz abból, ami nem a tiéd.
Hölgyeim és uraim, üdvözlünk mindenkit
az elődöntő második mérkőzésén, a vistaville-i Volt Parkban!
Ma este ismét a Denver Dynamos lesz
a Vistaville Volts vendége.
- Nem semmi hely, mi? - Ja.
- Ennél közelebb még nem ültem. - Kiérdemelted ma.
Eldobtad a csattogós lepkét, üdv a nagyfiúk között!
Nem ártott volna, ha sikerül szerződést kötnöm.
Á! A főnöködként utasítalak, hogy engedd el a mai napot,
és élvezd a meccset!
Rendben.
Srácok! Remek helyen ülünk.
Az megvan, hogy jobb oldali, külső védő voltam gimiben? Nachót kértek?
Nézd, a... Shirley! Shirl! Nézd, ahogy Higgins nyújt!
Mondd, hogy nem egy meccset elcsesző térdszalagsérülést rejteget,
ami az odds ismeretében ritka nagy kasza lehetőségét veti fel?
Hallucinálsz, Ed. Nyújt a pali.
Mi? Nézz már rá!
Mutassa meg a nejének, ki a májer,
királyi kedvezményt kap, ha jól jár el!
Ezt a gyökeret! A valóságban idegesítően magas,
csalja a nejét,
és bozontos a mellszőrzete.
De tele van, mint a déli busz.
Marvin, Vistaville légpárnásautó-királya.
„Egy jó kereskedő megteremti a saját piacát.”
Mi van?
Shir... Hová mész?
Nézd már, Herb, gyakorlatilag egy kripli!
Ó, basszus... Valamit kint hagytam Shirley kocsijában.
...olvad a sajtszószban a nacho!
Tudod, mi kéne még? Pár hideg sör.
Keresünk egy BarBotot?
- Kösz, megvagyok. - Én sem kérek.
Mi van már? Hol van ez a szar kocsi?
A következő mérföldkő egy szerződéskötés lehetne.
De egyelőre ennek is örülj!
Bejutni egy ajtón nagy dolog, különösen ahhoz képest, ahogy kezdtél.
Figyu, mondhatok valamit? Kettőnk közt marad?
Hogyne. Legendásan megbízható vagyok.
Nem jutottam be abba a házba sem.
Fizettem a pasasnak tíz dollárt, hogy bemehessek.
Minek?
Nem is tudom. Leginkább Jackért.
Hát, a végén hazudtál neki, ami rosszabb.
Igazad van, én is úgy érzem.
Figyu, Joey!
Én tudok titkot tartani.
Csak félek, hogy mostantól ott lebeg majd a fejed fölött.
Megtennél valamit?
Ezt odaadnád Jacknek, amikor visszaér? És mondd meg neki...
- hogy sajnálom! - Hogyne.
Hölgyeim és uraim, kérem, álljanak fel a himnuszhoz!
Kurva életbe!
Az istenedet, Shirl!
Mi van már?
Kezdjék!
Ne!
Az ötödik inning végén járunk, a 15-ös, Johnny Zapp következik.
Bejutott az ajtón, Shirl! Megcsinálta!
Rendes voltál vele, Jack. Nem a te hibád, hogy nem áll készen.
Harmadik ütés. Kiesett!
Három, kettő, egy, felszállás!
Az a mi hirdetésünk!
...egy új kezdetre a csillagok között.
Az istenit, Shirl! Erre költötted? Tökös csaj vagy, hallod.
A Napos oldal kertvárosi házai a Holdon...
Látjátok ezt a tömeget? Képzeljétek el, ha mindenki venne!
Teljesen berendezett...
Mit szólsz, Jack? Megteremtettem a piacunkat.
Fogalmad sincs, mit csináltál.
Mi lesz, ha megrohannak minket, Shirl?
Gőzöd sincs, mi lesz ebből.
Az otthon a boldogság színtere, nem a fejfájásé. Ahol szabadon...
...könnyű a legjobbnak lenni.
Élni és nevetni, magunk mögött hagyva a feszültséget és a stresszt...
Ajjaj! Nahát!
Hát, én nem oda tettem volna.
De Isten ezért teremtette a felmosót.
Csak aztán bele ne rokkanjon a munkába, ügynök úr!
Megütötted a főnyereményt ma, mi?
Azért kóvályogsz itt, mint egy alvajáró.
- Összetakarítom egyedül. - Ó, ennyire rossz odakint?
Örülök, hogy leszálltál a földre.
Remélem, maradsz még egy ideig.
Ami azt illeti, remek napom volt. Három üzletet ütöttem nyélbe délelőtt.
„Ilyet kezdőtől nem láttam,” mondta a főnököm.
Komolyan? Vagy csak kábítasz?
Kösz, hogy hisz bennem.
Ó, nem, nem erről van szó.
És a cég is egyre terjeszkedik.
Jack szerint remek karrierem lehet náluk.
Nem mondod!
Az emberek kezdenek ráunni az itteni életre, mi?
Persze. De hát... lehet őket hibáztatni?
Mondok én valamit.
Én ugyan be nem szállok egy olyan rakétaizébe.
Nem hát, persze hogy nem.
Hiszen magáé az egész üzlet.
Ez a hely a maga kis világa.
Mondok én valamit:
hihetetlen, micsoda rakétákat építenek manapság.
Süppedős ülések, pincérnők, koktélok...
De értem, hogy magának nem ez kell.
Myrtle?
Hé! Myrtle?
Myrtle!
Hé, Jack! Nézd!
Szia, Joey!
Sajnálom, hogy olyan korán otthagytam a meccset,
de emlékeztem, hogy volt egy remek tippem.
És eladtam neki egy lakást a C-ben!
Tudtam én, hogy menni fog!
Minden megvan benned, ami ehhez a melóhoz kell.
Azt tettem, amire tanítottál. „Szagolj csak bele a levegőbe!”
Milyen érzés volt?
A legjobb.
Én még nem találtam semmit, ami überelné.
Itt meg mi folyik?
Hát, nagy este elé nézünk.
Hallottam a reklámot a rádióban.
Nem rossz.
Nem kéne felvenni azokat?
A felmentő seregre vártam.
Üdv, itt Joey Shorter,
- a Napos oldaltól! - Ó! Halló!
Miben segíthetek, hölgyem?
Hogyne, természetesen.
Több lehetőséget kínálunk, ami nagy öröm ám.
A-, B- vagy C-típusú rezidenciák közül válogathat.
Én egy D-vel kezdtem, de őszintén szólva,
amint megláttam odafent, tudtam...
A feliratot fordította: Varga Attila